**Tervetuloa rippikouluun! – LEIRIRANTA 1**

Rippileirisi alkaa kaupunkipäivällä pappilan navetassa perjantaina 11.6.

Leiri on lauantaista torstaihin 12.-17.6. Leirirannassa.

Konfirmaatioharjoitus on Karkkilan kirkossa perjantaina 18.6. klo 13.   
Konfirmaatio on sunnuntaina 20.6. klo 10.

Mikäli tämän leirin ajankohta on perheellesi mahdoton, rippikouluryhmän vaihtamisesta voi sopia Riitta Haapa-ahon kanssa 7.1.2021 mennessä sähköpostitse riitta.haapa-aho@evl.fi

Tämän päivämäärän jälkeen leiriä voi vaihtaa ainoastaan erityistapauksessa. Emme valitettavasti voi taata kaikkien kaveritoiveiden toteutumista, jos joudut vaihtamaan leiriryhmää.

Leirimaksu on 110 €, joka laskutetaan huhtikuussa. Maksuvapautusta leirimaksusta voi anoa vapaamuotoisella kirjallisella hakemuksella. Hakemus osoitetaan seurakunnan talouspäällikkö Marja Lähdekorvelle perjantaihin 2.4.2021 mennessä joko sähköpostitse marja.lahdekorpi@evl.fi tai kirjeitse kirkkoherranviraston postilaatikkoon (Huhdintie 9).

**Seurakuntaan tutustuminen:**

Rippikouluun kuuluu kotiseurakunnan toimintaan tutustuminen ja osallistuminen. Tämän kirjeen mukana on rippikoulukorttisi. Voit aloittaa merkintöjen keräämisen heti, vaikka ensimmäinen kaikille yhteinen merkintä on vasta 30.1.2021. Merkinnän korttiin saa, kun saapuu ajoissa paikalle ja käyttäytyy tilaisuuteen sopivalla tavalla.

Pidä korttisi tallessa, sillä vain täydellä rippikoulukortilla pääset konfirmoitavaksi (eli saat rippijuhlat)! Kortti palautetaan täytettynä viimeistään leiriä edeltävässä kaupunkipäivässä.

Oman ryhmäsi seurakuntajakson tapahtumat näet tästä kirjeestä, pistä kirje siis vaikkapa jääkaapin oveen. Mikäli et pääse johonkin ryhmäsi yhteiseen tapaamiseen, ilmoita siitä ajoissa Riitalle: riitta.haapa-aho@evl.fi tai 050-3644650 (soita, tekstaa tai whatsapp). Sovitaan yhdessä korvaava tapahtuma tai tehtävä!

Tietoja messuista ja muusta seurakunnan toiminnasta löydät muun muassa seurakunnan kotisivuilta www.karkkilanseurakunta.fi, Facebookista www.facebook.com/karkkilanseurakunta tai paikallislehti Karkkilalaisesta.

RIPPIKOULUKORTIN MERKINNÄT

**Rippikoulupyhä lauantaina 30.1. klo 18 kirkossa. Kaikille yhteinen rippikoulun aloitusjumalanpalvelus.**

**Ryhmän oma tapaaminen torstaina 4.2. klo 18 pappilan navetassa.**


**Messu oman ryhmän kanssa sunnuntaina 28.2. klo 10 kirkossa.**

**Diakoniapäivä lauantaina 13.3. klo 13-17. Aloitus kirkossa.**

**Ronttiklubi eli nuorten konsertti huhtikuussa. Päivämäärä tarkentuu myöhemmin.**

**Nuortenilta. Käy haluamanasi lauantaina nuortenillassa, illat ovat joka lauantai klo 18 pappilan navetassa. Paikalla pitää olla klo 20 asti.**

**Vapaavalintainen seurakunnan tilaisuus. Mikä tahansa seurakunnassa tapahtuva tilaisuus käy tähän, myös häät, ristiäiset, kauneimmat joululaulut yms.**

**”Tee hyvä teko” –merkintä. Siinä saat käyttää mielikuvitustasi! Tee jollekin toiselle päivän hyvä työ. Kirjaa korttiin ylös, mitä teit. Pyydä merkintä siltä, joka palveluksen otti vastaan.  
  
Seuraa Karkkilan seurakunnan nuorisotyötä Team Jobia somessa:**

**@teamjobkarkkila**

**Kiva aloittaa riparivuosi kanssasi!**